

***Prvo čitanje:*** Jr 1, 4-5.17-19

***Drugo čitanje:*** 1Kor 13, 4-13

***Evanđelje***:  Lk 4, 21-30

***Zborna molitva:***

Gospodine, Bože naš, tvoja Crkva počinje svetu lužbu: daj da te štujemo svom dušom te u tvom Duhu ljubimo i prihvaćamo sve ljude. Po Gospodinu.

***Ulazna pjesma:***

Spasi nas, Gospodine, Bože naš, i saberi nas iz naroda, da slavimo tvoje sveto ime, da se tvojom slavom ponosimo.

***Pričesna pjesma:***

Rasvijetli lice svoje nad slugom svojim,po svojoj me dobroti spasi! Gospodine,  
ne bilo me stid što te zazvah!

**Pastoralni listić**

Župe svetog Ivana Krstitelja – Rečica

Br. 572. god. XII. 03. veljače 2019.



*U ono vrijeme: Isus progovori u ­sinagogi: »Danas se ispunilo Pismo što vam još odzva­nja u ušima.« I svi su mu povlađivali i divili se milini riječi koje su tekle iz njegovih usta. Govorahu: »Nije li ovo sin Josipov?«*

*A on im reče: »Zacijelo ćete mi reći onu prispodobu: Liječniče, izliječi sam sebe! Što smo čuli da se dogodilo u Kafarnaumu, učini i ovdje, u svom zavičaju.« I nastavi: »Zaista, kažem vam, nijedan prorok nije dobro došao u svom zavičaju. Uistinu, kažem vam, mnogo bijaše udovica u Izraelu u dane Ilijine kad se na tri godine i šest mjeseci zatvorilo nebo pa zavladala velika glad po svoj zemlji. I ni k jednoj od njih nije bio poslan Ilija doli k ženi udovici u Sarfati sidonskoj. I mnogo bijaše gubavaca u Izraelu za proroka Elizeja. I nijedan se od njih ne očisti doli Naaman Sirac.«*

*Čuvši to, svi se u sinagogi napune gnjevom, ustanu, izbace ga iz grada i odvedu na rub brijega na kojem je sagrađen njihov grad da ga strmoglave. No on prođe između njih i ode.*

*Riječ Gospodnja.*

Isus čini nešto potpuno "nerazumno". On im govori dvije poruke s kojima se ponaša neljubazno prema njima: najprije im kaže sasvim jasno da im ne će pružiti nikakav "šou", nikakvo senzacionalno čudo na način velikoga čarobnjaka. A tada ih podsjeća, da je već u vrijeme velikih proroka Ilije i Elizeja bilo velikih čudesa nad strancima, i da proroci nisu dobro došli u svom zavičaju, nego su bili prihvaćeni od stranaca.

Više nije trebalo! Iznenada su se  oduševljeni zemljaci, koji su baš bili ponosni na svoga u  međuvremenu poznatog sunarodnjaka, ispunili mržnjom, da su ga htjeli linčovati i ubiti.

**4. NEDJELJA KROZ GODINU**

**Sveta Skolastika**

Sveta Skolastika Nursijska (Scholastica, Scolastica da Norcia) bila je sestra blizanka svetog Benedikta opata, utemeljitelja benediktinaca i zaštitnika Europe. “Skolastika stoji kao proljetni smiješak uz svog ozbiljnog brata Benedikta", piše u jednom njemačkom svetačkom zborniku. Rođena je 480. u Norciji (Umbrija).

Od djetinjstva je Skolastika bila posvećena dragom Bogu, a kao redovnica živjela je ponizno, skromno i šutljivo, u molitvi stalno povezana s Isusom. Nekoliko godina prije smrti boravila je u ženskom samostanu u Plombarioli, nedaleko benediktinskog samostana u Monte Cassinu. Prema strogim redovničkim pravilima samo jednom godišnje smjela je provesti dan sa svojim bratom Benediktom u duhovnim razgovorima.

Skolastika je preminula 10. veljače 547. Benedikt je poslao braću redovnike po tijelo svoje sestre i položio ga u grob pripravljen za njega samog. U kolijevci benediktinskog reda, u glasovitom samostanu Monte Cassinu, na njihovom zajedničkom grobu piše: "Benedikt i Skolastika došli su na zemlju jednim porodom, bili odani Bogu jednom pobožnošću i ovaj ih jedan grob čuva." Vjernički puk zaziva svetu Skolastiku kod grčeva, protiv udara groma i u vrijeme suše za kišu. Zaštitnica je redovnica benediktinki i francuskog grada Le Mansa, posvećeni su joj brojni samostani.

**POGLED SA ZVONIKA (23)**

Nasilje je društvena pojava, postojalo je uvijek pa tako i danas. Cilj nasilja je nanijeti štetu drugome bilo u fizičkom bilo u psihičkom smislu. Ono može biti usmjereno prema sebi i drugima. Ono što je važno jest razlučiti da li je ono plod ljudske agresivnositi ili destruktivnosti kulture. Uvijek je na neki način u ljudskoj povijesti bilo nasilja, problem je danas što se metode vremenom usavršavaju.

Naše društvo također nije lišeno nasilja. Svjedoci smo sve nasilnijih nasrtaja u obitelji gdje se ljudi ne libe pobiti cijelu obitelj jer nije po njihovom, prebiti ili ubiti starce – naša je svakodnevica. Čitamo i gledamo kako pacijenti mlate liječnike, medicinske sestre jer nisu nečim zadovoljni. Kako ih sramote na društvenim mrežama. I nikom ništa. Roditelji i đaci maltretiraju i tuku, prijete učiteljima, nastavnicima. I nikom ništa. Osim pričam ti priču!

Pišu se, usvajaju deklaracije, konvencije, i sve se pretvara u močvaru.

Možemo reći da ne postoji idealno društvo. Nasilja je bilo i biti će. I ništa ga neće moći iskorijeniti, samo je pitanje koliko ga možemo držati pod kontrolom. Očito da smo u našem društvu prešli granice podnošljivosti i da se nalazimo u vrlo opasnom stanju svijesti i ponašanja.

Glavni uzrok je nedostatak autoriteta, a višak kvazi slobode.

Na stranicama našeg Pastoralnog listića tema ove serije kateheza biti će:


Kateheza je crkveno naviještanje kršćanske poruke koja smjera odgoju vjere. Riječ kateheza dolazi od grčkog glagola katehein, što u prijevodu znači učiniti da odzvanja, u našem slučaju da Riječ Božja odjekne u srcu slušatelja, čemu doprinosi i metoda, primjerena dob i situacija. Kateheza poučava, propovijeda. To je dublje uvođenje u kršćansku vjeru i život po vjeri. Zbog tog što teži produbljivanju evanđeoske poruke i dozrijevanju vjere, kateheza je u samom srcu crkvenog poslanja, dakle isključivo je vežemo uz crkvenu zajednicu, što će reći da župna kateheza nije isto što i vjeronauk u školi. Vjeronauk nas podučava o vjeri i svemu što je s njom povezano, ali župna kateheza produbljuje tu vjeru i pomaže da dozrije.

CRKVA

Cilj Kateheze je upoznati nas s Katoličkom Crkvom, njezinim nastankom, poviješću i ulogom koju ima i danas, ali i kako pronaći svoje mjesto u njoj i u njoj i kroz nju djelovati.

Susrećemo se često s nevjerojatnim neznanjem i samih članova Crkve o njoj. Ove Kateheze koje su najprije namijenjene odraslima imaju za cilj odmaknuti nas od već zamornih priča o križarskim ratovima, inkviziciji i ostalim stvarima. Nemaju za cilj obranu Crkve već preko nekih osoba, događaja upoznati nas s razvojem i onim što je bitno za Crkvu.

Isus je dao svojim učenicima jasan nauk i poslanje: nastaviti Njegovo djelovanje. No konkretno kako, na koji način, kojim sredstvima – nije im dao. Način na koji će to učiniti ostavio je njima. Možemo se pokušati staviti u njihovu kožu. Oni imaju iskustvo druženja s Isusom Kristom. To je iskustvo duboko. Imaju zadatak zadan od Učitelja. S druge strane oni su samo obični ljudi, različitog obrazovanja, različitih naravi. Nije to bila idealna i kompaktna skupina.

U kratkom vremenu doživjeli su toliko toga što ih je kao ljude zbunilo. To su ponajprije njihova očekivanja od Isusa, njihov prvi pogled i doživljaj. Svečani ulazak u Jeruzalem čega su i oni bili dionici. Zatim izdaja Isusa jednog od njih, uhićenje Isusa, suđenje, sramotna smrt na križu, Petrova izdaja, pa vijest o uskrsnuću, susreti s uskrslim Isusom, neprijateljsko okruženje. Ve to valja imati na umu da bi se vidjeli i mogli shvatiti ti prvi počeci Crkve.

Smjestivši ovaj početak Crkve u određeni povijesni okvir moći ćemo lakše shvatiti i pretiti daljni put Crkve.



|  |  |  |
| --- | --- | --- |
| Ponedjeljak,  04.veljače |  | Andrija Crorsini, karmeličanin, biskup |
| Utorak,  05.veljače |  | Agata, djevica, mučenica |
| Srijeda,  06.veljače |  | Rekard, kralj, hodočasnik |
| Četvrtak  07.veljače |  | Pijo IX, papa  + Nikola Frklić |
| Petak  08.veljače | 18,00 | Jeronimo Emilijani, svećenik  + Marija Pavlić |
| Subota,  09.veljače | 18,00 | Skolastika, djevica, redovnica  + Barbara Žunac |
| **Nedjelja,**  10 .veljače | 9,00  11,00 | **5. NEDJELJA KROZ GODINU**  +Mara, Mijo, Ivan Strnić; + Dragutin Banić; + Josip Funduk (god); + Ivan, Ana Vojvoda i ob.; + Obitelj Bartolac i Prstac; + Ivan, Jaga Horvatić; + Slaven Vine; + Josip, Kata Horvat; + Ana Galijat, Luka Haluga  POLDANJICA – PRO POPULO |

* MOLITVENA ZAJEDNICA – Nedjeljom u 17,00 sati
* U nedjelju iza svete mise udruga Katoličkih medicinskih sestara organizira mjerenje tlaka u sakristiji
* Svake srijede u Nacionalnom svetištu sv. Josipa u Karlovcu velika pobožnost sv. Josipu.
* Naša župa predvodi pobožnost **13. ožujka** na zadnju srijedu prije svetkovine sv. Josipa
* U subotu 09. Veljače sastanak Odbora župnog Caritasa u 17,00 sati

**Pastoralni listić**: Tjedni prilog Zvona svetog Ivana Krstitelja. Izdaje: Župa svetog Ivana Krstitelja Rečica, Rečica 47. 47203 Rečica. <http://zupa-svik-recica.hr/> Glavni i odgovorni urednik: Lovro Zaplatić, župnik .Tel 047 713 002 /0992441234 e-mail : zupa.recica@zg-nadbiskupija.hr . Izlazi u 150 primjeraka.

**ŠTO JE POTREBNO ZA CRKVENO VJENČANJE?**

Vjenčanje se redovito odvija u župi zaručnice, no iz nekih razloga može se drugdje ( ali uvijek u crkvi).

1. Mjesec dana prije vjenčanja treba doći u župni ured „na zapis“ gdje se ispunjava Zapisnik o vjenčanju
2. Tada sa sobom treba donijeti Krsni list (ako zaručnici nisu kršteni u župi gdje se vjenčaju, Potvrdu o obavljenom Zaručničkom tečaju, dva primjerka prijave vjenčanja iz Matičnog ureda u Karlovcu